

**Prijedlog modela za realizaciju nastave na orgnizacionoj jedinici Univerzitet u Sarajevu- Fakultet političkih nauka u zimskom semestru studijske 2021/2022. godine**

U skladu sa usvojenim Smjernicama Univerzitet u Sarajevu za organizaciju nastave u zimskom semestru studijske 2021/2022. godine od 15. 09. 2021. godine, nastava (predavanja i vježbe[[1]](#footnote-1)) na organizacionoj jedinici Univerzitet u Sarajevu- Fakultet političkih nauka izvodit će se na sljedeći način:

**I ciklus studija**

**Prva godina studija**:

* Nastava će se izvoditi **u učionicama (salama) Fakulteta**, a nastava na zajedničkim predmetima (predmetima koji se izvode na više odsjeka/usmjerenja), koju će pratiti veći broj studenata, izvodit će se u prostorijama **Amfiteatra**.[[2]](#footnote-2)
* Na nastavnim predmetima *Uvod u filozofiju*, *Uvod u Politologiju* i *Historija BiH* potrebno je formirati dvije grupe studenata i nastavu izvoditi u tzv. ***hibridnom režimu***, s obzirom da će na ovim nastavnim predmetima, prema dostupnim podacima, u nastavnom procesu, sudjelovati više od 150 studenata pa će zbog toga u toku svake radne sedmice jedna grupa pratiti nastavu u učionici, dok će druga grupa sudjelovati na nastavi u online režimu, a navedene grupe će u toku svake radne sedmice mijenjati režim izvođenja nastave (u učionici/online). Hibridni model realizacije nastave može se (prema potrebi, uputama UNSA ili u skladu sa preporukama i naredbama Kriznog štaba), uz saglasnost dekana fakulteta, uvesti i na drugim zajedničkim predmetima.

**Druga godina studija**:

* Nastava na zajedničkim predmetima, na kojima u nastavi sudjeluje veća grupa studenata, nastava će biti realizirana u prostorijama **Amfiteatra** (npr. *Međunarodni odnosi*), dok će na ostalim nastavnim predmetima (sa manjim brojem studenata) nastava biti organizirana u drugim **fakultetskim učionicama**, koje imaju manji kapacitet slobodnih mjesta.

**Treća godina studija**:

* Nastava na svim predmetima, izvodit će se u **fakultetskim učionicama**.

**II ciklus studija**

**Prva godina studija**:

* Na svim nastavnim predmetima nastava će se izvoditi u **fakultetskim učionicama**.

**Druga godina studija**:

* Na svim nastavnim predmetima nastava će se izvoditi u **fakultetskim učionicama**.
1. **Vježbe** se organiziraju prema usvojenim Smjernicama UNSA, u maksimalnom kapacitetu u učionicama ili u nastavnoj bazi. [↑](#footnote-ref-1)
2. **Propisana fizička distanca** prema Smjernicama UNSA od 1 metra u učionicama i ostalim prostorijama fakulteta, tako da je npr. moguće u Amfiteatar (ima kapacitet 300 mjesta) smjestiti oko 150 studenata. Također, i ostalih devet fakultetskih sala mogu biti popunjene do 50% ukupnog kapaciteta. [↑](#footnote-ref-2)